ISIGIDIMI SAMAXOSA, APRIL 7, 1874.

5

Iwe ibe £205 ; kodwa ixabiso lokwakiwa kwayo lizi £300, lincitshiswe kukuba abanye beza kunikela umsebenzi wabo, benza izitena, bacwela imiti yentungo nomhlaba wokwakela ityalike wanikwa ze. Elinye ilungu lirole £35, xa sekuqukwa yonke into eliyinikileyo neliyenzileyo.

U-Mr. Philpott ute xa aza kupeta intlanganiso wakankanya indawo yokuba U-Mr. Kayser ngumntu otanda kunene ukubona kumiswa intlanganiso zabazili botywala. Uyatemba ke ukuba iyakubehle ibeko E-Jansenville, babe baninzi abayingenayo, kuba inkoliso yamatyala iveliswa bubo; kanjalo bucita nemali engeyinikelwa ukwaka nokulungisa indlu yetyalike.

Kubutwe emva koko ishumi elinesibozo leponti, yacitakala ke intlanganiso.

EZAMANYE AMAZWE.

Inkosi yase Russia kuvakala ukuba iyakutyelela E-England ekuqaleni kuka May.

Ityala lira Tichborne eselineminyaka litetwa selide lagqitywa. Ugwetywe ukuze abe neshumi elinesine leminyaka etolongweni.

Umlilo.—E-London kuko indlu enkulu ebihlala impahla esand’ ukutsha. Ixabiso lempahla ezonakeleyo kutiwa lingapezu kwe zigidi ezi tatu zeponti (£3,000,000).

Indlala yase India kutiwa ibangele ukuba kupele ukucekisana kwabantu bakona. Abanye bayazi ukuba kona kuko ukwahluka okukulu kwindidi ezipantsi nezipakamileyo, kangangokuba abanako nokudla bahlale ndawonye. Ngoku kutiwa kwezinye indawo basebenza kunye, bancokole, badle ndawonye.

Indleko ezingeniswe kukutetwa kwetyala lika Tichborne zinconywa ubukulu. Elinye lamapepa apesheya liti, ijura iselifumene £2,600, abateteleli bakomkulu £14,000. Abateteleli baka Tichborne abaziwa kakuhle into abayifuineneyo. Kumanqina abeze kummela elinye lizuze £1,000 elinye £700, elesitatu £500.

Indaba zase England zokugqibela ziti ngoku umongameli wemicimbi yase England ngu Desraeli umjodi. Lento ibonisa ukuguquguquka kwezinto. Ngamaxesha adluleyo E-England Umjodi bekunqabe nokuba azifuyele into yake. Bebenyatelelwa pantsi, kungeyiyo nto ukubabulala. Namhla Umongamele wayo yonke imicimbi yakona ngu Mjodi.

Ukutshata ko nyana KA Victoria kubekuko ngomhla 21 ka January njengoko kwakumiselwe ngako. Kunconywa ukuvata abebevate ngako kumacala omabini. Bute ubucokocoko kwanga kuze kuqayiselwana. Kule Koloni zite zakufika indaba zokutshata kwake, I-Governor yamisa umhla we 17 ka March ukuze bonke bazigcobise ngawo bavuyele okwenzekileyo.

Ofe kukudla ikati.—Kutiwa E-Paris kube kuko umfana obeyitanda kunene inyama yezinja nekati. Kute ngenye imini wadla ikati ebityebe kunene. Kungekabi mzuzu uve intliziyo ihlamba, waza wahlanza kunene wada wafa. Kubizwe igqira ukuba lize kukangela into embuleleyo, lafumana ukuba lekati ebeyidla ibisand’ ukudla impuku ebidle ukudla okunobuhlungu.

Ucingo.—Kuvakala ukuba ngalo nyaka ukoyo kuza kwenziwa ucingo olutsha olusuka E-England luye E-America lucande elwandle. Aluyi kuba nzima ngangolu lube luko kade, kanjalo luya kuba nokusetyenzwa kalula ngapezulu. Kuvakala ukuba Iwakufezwa iyakuba nokuncitshiswa imali yokutu- mela amazwi ngalo, kubizwe isheleni ngelizwi, endaweni yesheleni ezine.

E-Calcutta, ikomkulu lase India, kusand’ uku- bako intlanganiso yabamhlope nabemi belozwe, eteta ngalendlala ikoyo kona. Ukumkanikazi U-Victoria urole iwaka leponti ukuya kuncedisa. Komnye umahlulo izipata mandla ziti abantu abaya kufuneka ukuxaswa baya kufika esigidini. Abanye konakele ukudla kwabo emasimini, ukuba kungabi sacolwa nokucolwa. Imarika ivaliwe. Sekuko abalinga ukudla kube kanye ngemini. Ezona ndawo zibandezeleke kakulu zezinqabileyo ukufikelelwa. Ukuba I-Govermnent ibingancedisi ngelilikulu inani labafayo.

Ukusetyenzwa E-England.—Umfo otile oha- mbele pesheya esuka kweli lizwe uti,—“ Ndike ndaya kubona imizana ekutiwa apa yedelekileyo, emincinane. Ndifike umsinga wabantu ezitilateni usoloko umnye ungapelanga. Ungumangaliso kumntu ovela E-Koloni. Bonke abantu kona ungafika behamba ngomsebenzi, benxamile, esuke umntu wati ntsho kulandawo aya kuyo, ezamela ukufeza lonto ayifunayo. Akuko xesha ake abe elicita ngokuncokola; akuko bahamba befake izandla ezinxoweni, betwele induku emagxeni, besayama ngendonga zezindlu. Bonke baxatise emsebenzini.”

IZINTO.

Ukubiwa kwe Diamond kukulile pakati kwa- bantsundu.

Amalahle kutiwa asand’ ukufunyanwa E- Clarkbery Pesheya kwe Nciba.

Irafu yalonyaka udluleyo erolwe ngama Mfengu ase Nqushwa ibe £1347 10s.

Pesheya kwe Nciba kuvakala ukuba U-Captain Blyth ubala inani lama Mfengu.

Igusha kutiwa asikuko nokuba ziyafa kwelase Maxoseni ngenxa yobuninzi benca.

Umfazi Ontsundu, E-Beaufort West ubulele usana Iwake ngo kulala pezu kwalo, enxilile.

Ozidubule ngengozi.—Ute Umxosa otile E- Mpofu edlala ngompu onxashiweyo, wazidubula entloko wafa kwa oko.

Ukunqaba kwe Nkuni—E-Bayi kutiwa inkuni zinqabe ngangokude, zifunwe E-Coyi zitwalwe ngemigombe ukusiwa E-Bayi.

E-Burghersdorp kunconywa ukuba bukali kw’e masisi kwaba ntsundu. Abanye sebede babaleka ukusabisa abantwana babo.

Abaguquli Bezibalo.—Kuvakala ukuba aba- guquli bezibalo sebeyigqibile Itestamente Entsha. Ngoku balungiselela ukuyishicilela

Ababanjwa.—E-Beaufort West kusand’ uku- baleka ababanjwa abasitoba, bapuma etolongweni. Bebete bacola isitshixo sendlu yabo.

E-Graaff Reinet ukudla kunqabile kanye. Inxowa yombona ide ifike nakwi 63s., eyomgubo 90s., eyerasi 50s., eyetapile 21s. 2d.,

E-Graaff Reinet ikonxwa ebelinikwe umnyaka etolongweni, libaleke labashiya abebelilindile. Bate noko bebenompu, baliposa kwada kwakabini.

Ukuna kwemvula nokuzala kwemilambo kuti­wa kude kwaya kupatelela E-Natal. Kwezinye indawo kubonakala ukuba kuya kukutshabalalisa ukudla.

Idolosi kula macala ase Natal bati ingena nalapo ingazange ibeko ngapambili. Asikuko nokuba inamandla. Into ekungati kusate cwaka ngayo ngamanzi abomvu.

Ozibuleleyo.—E-Bayi umteteleli abati ngu C. J. Housley usand’ ukuzidubula ngokwake. Ubengumfo opapileyo onokuziqonda kakulu izmto nomsebenzi wake. Asaziwa kakuhle isizatu sokuba azibulale. Uzidubule kulondlu kuko nodade wabo nomnye umfo. Uqauke kwa oko kuba imbumbulu ingene entloko.

Ukufa mnyama kwe Langa.—Ngomhla we 16 ka April ilanga liya kufa mnyama okwexesha elitile, kwezinye indawo kuke kungabonakali nento yalo.

Kwele Diamond kuko umfo ofumene idiamond ebukulu buzikarat ezi 136. Akuvumanga kwakutiwa itengwa ngeponti eziliwaka elinamakulu amatandatu.

ISIFO samahashe.—U-D. Hlongwana wase Natal uti, “Tina apa sikatazwa kukufelwa ngamahashe. Sivukile ngoku isifo. Silila sisand’ ukulila ngokuba azinyawo zetu.”

E-Fort Beaufort umxosa otile usand’ ukufakwa etolongweni ngenxa yokuhlaba omnye ngebozo. Bebenxilile bobabini. Akukaqondakali no­kuba wopilana lowo uhlatyiweyo.

Kute ngase Bayi umfo abati ngu Jacobs xa ati ukwela ediselbomini, watyibilika wawa pantsi kwcnqwelo yamnyatela wafa kwalapo. Lomfo ubesand’ ukupuma enkantini.

Ukulinywa kwe koton.—Kuvakala ukuba abebesazingisile ukulima ikoton, banetemba ukuba nonyaka nje uyakubuyiselelwa umsebenzi wabo. Bayi ncoma ukucuma kwindawo ngendawo.

Kwele Diamond kusand’ ukufika indaba zokuba U-Mankorana no Batlaitze, inkosi zama Batlapin ezibanga ubukosi, bayalwa. U-Manko­rana ubeseletimbe imizi emitatu nenkomo ezilikulu.

Isifo samahashe.—Ipepa elitile lase Natal liti.—Isifo samahashe asikuko nokuba sinamandla Sekuyiminyaka singazange sibe nje. Ngezintsuku zine zidluleyo kufe amahashe ama 32. Sisabulala kakulu.

Imantyi yase Richmond iti iya kunika ikulu leponti (£100) kumntu oyakuba nento ayazisayo eyakwenza ukuba kufumaneke umkondo we dia­mond ezibe zifakwe eposini E-Bayi zisiya kwele Diamond.

E-Natal abanye bokumbula ukuba sasite kuni- kwe umteto wokuba inkosana zikupe amadoda ayakusebenza ekuvuneni oziswekile. Komnye umahlulo inkosana zikupe amakulu amatandatu amadoda.

Kwele Golide.—Umfo otile ovela kwelozwe uti akuyikumnceda nto umntu oyakuya kumba, engenamali yokumxasa inyanga ezintandatu zoku- qala. Yena aboya selesazi ukuba uyakupila kukukonza kwabanye.

Umpatiswa Wemicimbi Yabantsundu selede wabuya eluhambeni Iwake, lokuyakuhlola ilizwe lase Tsitsa, nezizwe ezinganeno kwalo. Udlule apa ngale veki pambi kwedluleyo ukusingisa kwangase Kapa.

Uruxeshe uyanconywa kumacala ngamacala. Asikuko nokuba ilusizi londawo kuba bekuko amatemba, okuba kobako nto icolwayo emasimini noko libe like labalela. Siva ukuba abanye bayaqumisela kunene, balinga ukunyanga.

U-Ngangelizwe kutiwa ngumbaleli wepepa lase Rini, uzinika ngapandle kwemali ifama kubantu abamhlope, abafuna ukuma ezweni lake. Uti uyazi ukuba aziyi kumkataza izizwe ezimelene naye xa eneqela labamhlope pantsi kwake.

Ukuhamba kwe Lizwi.—Kutiwa ama Bulu ase Free State akupe omnye umfundisi wawo ukuba ahambise ilizwi pakati kwabantsundu. Kutiwa lipepa lakona ngumfundisi wokuqala okutshelwe abantsundu. Yanga ingankulu impumelelo yake.

Umtengi we diamond oberanelwa ukuba utenga kwabantsundu ngamaxesha alelweyo, bambambise ngokutumela ipolisa lomntu ontsundu ukuba liye kutengisa idiamond kuye, likangele ukuba wotinina. Ute egqiba ukuyitenga laba limbamba.